Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 18. decembra 2007

Materiál číslo: 108/2007

K bodu:  Návrh plánu kontrolnej činnosti útvaru miestneho kontrolóra Mestskej časti 
               Bratislava-Petržalka na obdobie od 1. januára 2008 do 30. júna 2008

Predkladá: 				       Návrh uznesenia: 

Miroslav Skovajsa		                   Miestne zastupiteľstvo mestskej časti 
miestny kontrolór			       Bratislava-Petržalka 

					       s c h v a ľ u j e 

					       Plán kontrolnej činnosti útvaru miestneho kontrolóra
					       Mestskej časti Bratislava-Petržalka
					       na obdobie od 1. januára 2008 do 30. júna 2008

                 

                                                                                                         

Miestny kontrolór mestskej časti Bratislava-Petržalka

Dôvodová správa
k „Návrhu plánu kontrolnej činnosti útvaru miestneho kontrolóra Mestskej časti 
Bratislava-Petržalka na obdobie od 1. januára 2008 do 30. júna 2008“

      V súlade s ustanovením § 18f, ods. 1, písmeno b) zákona SNR č. 369/1990 Zb. o obecnom zriadení v znení neskorších zmien a doplnkov, predkladám Miestnemu zastupiteľstvu mestskej časti Bratislava-Petržalka na schválenie „Návrh plánu kontrolnej činnosti útvaru miestneho kontrolóra Mestskej časti Bratislava-Petržalka na obdobie od 1. januára 2008 do 30. júna 2008.“

      Návrh plánu kontrolnej činnosti útvaru miestneho kontrolóra Mestskej časti Bratislava-Petržalka je Miestnemu zastupiteľstvu mestskej časti Bratislava-Petržalka predkladaný raz za šesť mesiacov, na obdobie od 1. januára 2008 do 30. júna 2008, pričom vychádza zo špecifických a konkrétnych potrieb a požiadaviek v podmienkach samosprávy Mestskej časti Bratislava-Petržalka na kontrolu: 
•	zákonnosti, účelnosti, hospodárnosti a efektívnosti pri hospodárení a nakladaní s majetkom a majetkovými právami mestskej časti ako aj s majetkom, ktorý mestská časť užíva,
•	príjmov a výdavkov mestskej časti a 
•	dodržiavania všeobecne záväzných právnych predpisov, vrátane všeobecne záväzných nariadení mestskej časti. 

      Vychádzajúc zo získaných skúseností a výsledkov z kontrol v predchádzajúcom období budú v období od 1. januára 2008 do 30. júna 2008 vykonané útvarom miestneho kontrolóra tematické kontroly zamerané hlavne na hospodárenie s majetkom a finančnými prostriedkami vo vybraných organizáciách v zriaďovateľskej pôsobnosti Mestskej časti Bratislava-Petržalka a kontrolu najdôležitejších povinností vyplývajúcich z prechodu na novú metodiku účtovania od 1.1.2008 v súlade s Medzinárodnými účtovnými štandardami pre verejný sektor. 

      Predkladaný návrh plánu kontrolnej činnosti útvaru miestneho kontrolóra Mestskej časti Bratislava-Petržalka bol dňa 3. decembra 2007 zverejnený na úradnej tabuli a na internetovej stránke Mestskej časti Bratislava-Petržalka. Požiadavka na vykonanie kontroly pripravenosti, zabezpečenia a čerpania finančných prostriedkov z Eurofondov v podmienkach Mestskej časti Bratislava-Petržalka bola do predkladaného materiálu zapracovaná.  

      Vzhľadom na skutočnosť, že týmto boli taxatívne naplnené stanovené zákonné podmienky v súlade s ustanovením § 18f, ods. 1, písmeno b) zákona SNR č. 369/1990 Zb., o obecnom zriadení v znení neskorších zmien a doplnkov predkladám „Návrh plánu kontrolnej činnosti útvaru miestneho kontrolóra Mestskej časti Bratislava-Petržalka na obdobie od 1. januára 2008 do 30. júna 2008“ Miestnemu zastupiteľstvu mestskej časti Bratislava-Petržalka na prerokovanie a následné schválenie. 

Miestny kontrolór mestskej časti Bratislava-Petržalka

Návrh  plánu  kontrolnej  činnosti 
útvaru miestneho kontrolóra mestskej časti Bratislava-Petržalka
na obdobie od 1. januára 2008 do 30. júna 2008

      V súlade s ustanovením § 18f ods. l písm. b) zákona č. 369/1990 Zb. o obecnom zriadení v znení neskorších zmien a doplnkov predkladám „Návrh plánu kontrolnej činnosti útvaru miestneho kontrolóra mestskej časti Bratislava-Petržalka na obdobie od 1. januára 2008 do 30. júna 2008“ s týmto zameraním: 

•	V súlade s ustanovením § 18f, ods. 1, písm. e) zákona č. 369/1990 Zb. o obecnom zriadení v znení neskorších zmien a doplnkov, vypracovať a predložiť miestnemu zastupiteľstvu „Správu o kontrolnej činnosti za rok 2007“ 

•	V súlade s ustanovením § 18f, ods. 1, písm. c) zákona č. 369/1990 Zb. o obecnom zriadení v znení neskorších zmien a doplnkov vypracovať a predložiť miestnemu zastupiteľstvu odborné stanovisko k návrhu záverečného účtu za rok 2007 pred jeho schválením 

•	V súlade s ustanovením § 18d, ods. 2, písm. b) zákona č. 369/1990 Zb. o obecnom zriadení v znení neskorších zmien a doplnkov vykonať tematickú kontrolu  najdôležitejších povinností vyplývajúcich účtovným jednotkám z prechodu na novú metodiku účtovania od 1.1.2008 v súlade s Medzinárodnými účtovnými štandardami pre verejný sektor vo vybranej rozpočtovej a príspevkovej organizácii v zriaďovateľskej pôsobnosti Mestskej časti Bratislava-Petržalka 

•	V súlade s ustanovením § 18d, ods. 2, písm. b) zákona č. 369/1990 Zb. o obecnom zriadení v znení neskorších zmien a doplnkov vykonať kontrolu správnosti ročnej účtovnej závierky za rok 2007 vo vybranej organizácii v zriaďovateľskej pôsobnosti Mestskej časti Bratislava-Petržalka 

•	V súlade s ustanovením § 18d, ods. 2 písmeno b) zákona SNR č. 369/1990 Zb. o obecnom zriadení v znení neskorších zmien a doplnkov vykonať kontrolu plnenia opatrení prijatých na odstránenie nedostatkov zistených útvarom miestneho kontrolóra pri predchádzajúcich kontrolách vo vybranej organizácii v zriaďovateľskej pôsobnosti Mestskej časti Bratislava-Petržalka 

•	V súlade s ustanovením § 18d, ods. 2 písmeno b) zákona SNR  č. 369/1990 Zb., o obecnom zriadení v znení neskorších zmien a doplnkov, vykonať kontrolu hospodárenia vybraných materských škôl v organizačnej pôsobnosti Strediska služieb školám a školským zariadeniam Petržalka  

•	V súlade s ustanovením § 18d, ods. 2 písmeno b) zákona SNR č. 369/1990 Zb. o obecnom zriadení v znení neskorších zmien a doplnkov vykonať tematickú kontrolu evidencie majetku a používania služobných motorových vozidiel Dobrovoľného verejného požiarneho zboru Petržalka 

•	V súlade s ustanovením § 18d, ods. 2 písmeno a) zákona SNR č. 369/1990 Zb. o obecnom zriadení v znení neskorších zmien a doplnkov vykonať kontrolu pripravenosti, zabezpečenia a čerpania finančných prostriedkov z Eurofondov v podmienkach Mestskej časti Bratislava-Petržalka  

•	Tematické a mimoriadne kontroly, ak o to požiada miestne zastupiteľstvo, v súlade s ustanovením § 18f, ods. 1, písm. h) zákona č. 369/1990 Zb. o obecnom zriadení v znení neskorších zmien a doplnkov